钦定古今图书集成/理学汇编/文学典/第026卷 > 张协〈亢〉
## 钦定古今图书集成/理学汇编/文学典/第026卷 > 张协〈亢〉

按《晋书张载传》：“载弟协，字景阳，少有儁才，与载齐名。
辟公府掾，转秘书郎，补华阴令，征北大将军从事中
郎，迁中书侍郎，转河间内史。在郡清简寡欲。于时天
下已乱，所在寇盗，协遂弃绝人事，屏居草泽，守道不
竞，以属咏自娱。拟诸文士，作《七命》。其辞曰：‘冲漠公子，
含华隐曜。嘉遁龙蟠，超世高蹈，游心于浩然。玩志乎’”
众妙。绝景乎大荒之遐阻，吞响乎幽山之穷奥。于是
徇华大夫闻而造焉。乃整云辂，骖飞黄，越奔沙，辗流
霜，陵扶摇之风，蹑坚冰之津。旌拂霄崿，轨出苍垠。天
清冷而无霞，野旷朗而无尘。临重岫而揽辔，顾石室
而回轮。遂适冲漠公子之所居。其居也，峥嵘幽蔼，萧
瑟虚元，溟海《浑濩》，涌其后嶰谷嶆张其前，寻竹竦
茎荫其壑，百籁群鸣笼其山，冲飚发而回日，飞砾起
而洒天。于是登绝𪩘，愬长风，陈辨惑之辞，命公子于
岩中。曰：“盖闻圣人不卷道而背时，智士不遗身而匿
迹，生必耀华名于玉牒，没则勒鸿伐于金册。今公子
违世陆沈，避地独窜，有生之懽灭，资父之义废，愁洽
百年，苦溢千载，何异促鳞之游汀泞，短羽之栖翳荟，
今将荣子以天人之大宝，悦子以纵性之至娱，穷地
而游，中天而居，倾四海之欢，殚九州之腴，钻屈谷之
瓠，解疏属之拘，子欲之乎？”公子曰：“大夫不遗，来萃荒
外，虽在不敏，敬听嘉话。”大夫曰：“寒山之桐，出自太冥，
含黄钟以吐干，据苍岑而孤生，既乃琼𪩘层陵，金岸
崥崹，右当风谷，左”临云谿。上无陵虚之巢，下无跖寔

素而先雕。于是构云梯，陟峥嵘，翦蕤宾之阳柯，剖大
吕之阴茎。营匠斲其朴，伶伦均其声。器举乐奏，促调
高张，音朗号钟，韵清绕梁。追逸响于八风，采奇律于
归昌。启《中黄》之妙宫，发《蓐收》之变商。若乃龙火西颓，
暄气初收，飞霜迎节，高风送秋。羁旅怀土之徒，流宕
百罹之俦。抚促柱则酸鼻，挥危弦则涕流。若乃追清
哇，赴严节，奏《渌水》，吐白雪，激楚回，流风结。悲《蓂荚》之
朝落，悼《望舒》之夕缺。茕嫠为之僻摽，孀老为之呜咽。
王子拂缨而倾耳，六马嘘天而仰秣。此“盖音曲之至
妙，子岂能从我而听之乎？”公子曰：“余病未能也。”大夫
曰：“兰宫秘宇，雕堂绮栊。云屏烂旰，琼璧青葱。应门八
袭，璇台九重。表以百常之阙，阛以万雉之墉。尔乃峣
榭迎风，秀出中天。翠观岑青，彤阁霞连。长翼临云，飞
陛陵山。望玉绳而结极，承倒景而开轩。赪素焕烂，枌
栱嵯峨。阴虬负檐，阳马”承阿。错以瑶英，镂以金华。方
疏含秀，圆井吐葩。重殿叠起，交绮对榥。幽堂昼密，明
室夜朗。焦冥飞而风生，尺蠖动而成响。若乃目厌常
玩，体倦帷幄，携公子而双游，时娱观于林麓。登翠阜，
临丹谷，华草锦繁，飞采星烛。阳叶春青，阴条秋绿。华
寔代新，承意恣观。仰折神虈，俯采朝兰，愬惠风于蘅
薄，眷椒涂于瑶坛。尔乃浮三翼，戏中沚，潜鳃骇，惊翰
起。沈丝结，飞矰理。挂归翮于赤霄之表，出华鳞于紫
潭之里。然后纵櫂随风，弭楫乘波，吹孤竹，抚云和。川
客唱《淮南》之曲，榜人奏《采菱》之歌。歌曰：“乘鹢舟兮为
水嬉，临芳洲兮拔灵芝。乐以忘戚，游以卒时。穷夜为
日，毕岁为期。此盖宴居之浩丽，子岂能从我而处之
乎？”公子曰：“余病未能也。”大夫曰：“若乃《白商》素节，月既
授衣，天凝地闭，风厉霜飞，柔条夕劲，密叶晨稀，将因
气以效杀，临金郊而讲师。尔乃列轻武，整戎刚，建云
髦，启雄芒，驾红阳之飞燕，骖唐公之骕骦，屯羽队于
外林，纵飞翼于中荒。尔乃张修罠，布飞罗，凌黄岑，挂
青峦，画长壑以为限，带流谿”以为关。既乃内无疏蹊，
外无漏迹，叩钲散校，举麾赞获。彀金机，驰鸣镝，翦刚
豪，落劲翮。连骑竞骛，骈武齐辙，翕忽挥霍，云回风烈，
声动响飞，形移影发。举戈林耸，挥锋电灭，仰倾云巢，
俯殚地冗。乃有圆文之豜，班题之豵，鼓鬣风生，怒目
电瞛，口咬霜刃，足拨飞锋，齀林蹶石，扣拔幽丛。于是
飞黄奋锐，贲育逞技蹙封狶。冯豕拉甝虪挫解。
钩爪摧，踞牙摆，澜漫狼籍，倾榛倒壑。陨胔挂山，僵踣
掩泽，薮为毛林，隰为丹薄。于是彻围顿网，卷斾收鸢，
虞人数兽，林衡计鲜。论最犒勤，息马韬弦，肴驷连镳，
酒驾方轩。千钟电釂，万燧星繁。陵阜沾流膏，谿谷厌
芳烟。欢极乐殚，回节而旋。“此亦畋游之壮观，子岂能
从我而为之乎？”公子曰：“余病未能也。”大夫曰：“楚之阳
剑，欧冶所营。邪谿之鋋，赤山之精，销逾羊头，鐷钺锻
成，乃炼乃铄，万辟千灌。丰隆奋椎，飞廉扇炭，神器化
成，阳文阴漫。既乃流绮星连，浮采艳发，光如散电，质
如耀雪。霜锷水凝，冰刃露洁。形冠豪曹，名珍巨阙。指
郑则三军白首，摩晋则千里流血。岂徒水截蛟龙，陆
洒奔驷，断浮翮以为工，绝重甲而称利，云尔而已哉。
若其《灵宝》，则舒辟无方，奇锋异模，形震薛烛，光骇风
胡，价兼三乡，声贵二都。或驰名倾秦，或夜飞去吴。是
以功冠万载，威曜无穷，挥之者无前，拥之者身雄，可
以从服九国，横制八戎，爪牙景附，函夏承风。此盖希
世之神兵，子岂能从我而服之乎？”公子曰：“余病未能
也。”大夫曰：“天骥之骏，逸态超越。禀气灵川，受精皎月。
眸瞷黑，照元彩绀发沫如挥，红汗如振血。秦青不能
识其众尺，方堙不能睹其若灭。尔乃巾云轩，践朝雾，
赴春衢，整秋御，虬蛹螭腾麟，超龙翥。望山载奔，视林
载赴。气盛怒发，星飞电骇。志陵九州，势越四海。影不
及形，尘不暇起。浮箭未移，再践千里。尔乃逾天根，越
地隔，适汗漫之所不游，蹑章亥之所未迹。阳乌为之
顿羽，夸父为之投策。斯盖天下之儁乘，子岂能从我
而御之乎？”公子曰：“余病未能也。”大夫曰：“大梁之黍，琼
山之禾，唐稷播其根，农帝尝其华。尔乃六禽殊珍，四
膳异肴。穷海之错，极陆之毛。伊公爨鼎，庖丁挥刀。味
重九沸，和兼芍药。晨凫露鹄，霜鵽黄雀。圆”案呈乱，方
丈华错。封熊之蹯，翰音之跖，燕髀猩唇，髦残象白。灵
川之龟，莱黄之鲐，丹冗之鹨，元豹之胎，𬊤以秋橙，酤
以春梅，接以商王之箸，承以帝辛之杯。范公之鳞，出
自九谿，赪尾丹腮，紫翼青鬐。尔乃命支离，飞霜锷，红
肌绮散，素肤雪落，娄子之毫不能厕其细，秋蝉之翼
不足拟其薄，繁肴既阕，亦有嘉羞。商山之果，汉皋之
榛析。龙眼之房，剖“子之壳，芳旨万选，承意代奏。乃
有荆南，乌程豫北，竹叶浮蚁，星沸飞华，萍接，元石尝
其味，仪氏进其法，倾罍一朝，可以流湎千日；单醪投
川，可使三军告捷。斯人神之所欣羡，观听之所炜晔
也，子岂能强起而御之乎？”公子曰：“耽爽口之馔，甘腊
毒之味，服腐肠之药，御亡国之器，虽子大夫之所荣，
顾亦吾人之所畏。”余“病未能也。”大夫曰：“盖有晋之《融皇风》也，金华启征，大人有作，继明代照，配天光宅。其
基德也，隆于姬公之处岐，其垂仁也富乎有殷之在
亳。南箕之风，不能畅其化；离毕之云，无以丰其泽。皇
道昭焕，帝载缉熙。导气以乐，宣德以诗。教清乎云官
之世，政穆乎《鸟纪》之时。王猷四塞，函夏谧静。丹寘投
锋，青”徼释警，却马于粪车之辕，铭德于昆吾之鼎。群
萌反素，时人载郁。耕父推畔，渔竖让陆。樵夫耻危冠
之饰，舆台笑短后之服。六合时雍，巍巍荡荡。元髫巷
歌，《黄发》击壤，解羲皇之绳，错陶唐之象。若乃华裔之
夷，流荒之貊，语不传于𬨎轩，地未被乎正朔，莫不骏
奔稽颡委质，重译。于时。昆蚑感惠，无思不服。苑戏九
尾之禽，囿栖三足之鸟。鸣凤在林，伙于黄帝之园；有
龙游川，盈于孔甲之沼。万物烟煴，天地交泰。义怀靡
内，化感无外。林无被褐，山无韦带，皆象刻于百工，兆
发乎灵蔡。搢绅济济，轩冕蔼蔼，功与造化争流，德与
二仪比大。言未终，公子蹶然而兴曰：“鄙夫固陋，守兹
狂狷。盖理有毁之，而争宝”之讼解言，有怒之而齐王
之疾痊。“向子诱我以聋耳之药，栖我蔀家之屋，田游
驰荡，利刃骏足，既老氏之攸戒，非吾人之所欲，故靡
得而应子。至闻皇风载韪，时圣道醇，举寔为秋，摛藻
为春，下有可封之人，上有大哉之君，余虽不敏，请从
后尘”，世以为工。永嘉初，复征为黄门侍郎，托疾不就，
终于家。

亢字季阳。才藻不逮二昆，亦有属缀，又解音乐伎术。
时人谓载、协、亢、陆机，云曰：“二陆三张。”中兴初过江，拜
散骑侍郎，秘书监荀崧举亢领佐著作郎，出补乌程
令，入为散骑常侍，复领佐著作。述《历赞》一篇，见《律历
志》。